ai4bharat/Pralekha huggingface dataset:
নারীওশিশুবিকাশমন্ত্রক
জাতীয় শিশু অধিকার সুরক্ষা কমিশনের অষ্টাদশ প্রতিষ্ঠা দিবসে বিশেষ ক্যুইজ প্রতিযোগিতা
নয়াদিল্লি, ১২ জানুয়ারি, ২০২৩
জাতীয় শিশু অধিকার সুরক্ষা কমিশনের প্রতিষ্ঠা দিবস স্বামী বিবেকানন্দের জন্মদিন অর্থাৎ, ১২ জানুয়ারিতে। এই দিনটি দেশজুড়ে ‘জাতীয় যুব দিবস’ হিসেবে উদযাপিত হয়। এ বছর কমিশনের অষ্টাদশ প্রতিষ্ঠা দিবসে শিশুদের অধিকার রক্ষা সংক্রান্ত একটি প্রশ্নোত্তর প্রতিযোগিতার আয়োজন করা হয়েছে। এই প্রতিযোগিতায় স্কুলের ছাত্রছাত্রী, যারা হস্টেলে থাকে, পথ শিশু এবং বিভিন্ন আশ্রয় কেন্দ্রে থাকা শিশুরা অনলাইনে বা অফলাইনে অংশ নিতে পারে। কমিশনের ওয়েবসাইট www.ncpcr.gov.in-এর মাধ্যমে ক্যুইজে অংশ নেওয়া যাবে।
এই ক্যুইজ প্রতিযোগিতায় বয়স অনুযায়ী কয়েকটি বিভাগ করা হয়েছে। অফলাইনে অংশ নেওয়ার পাশাপাশি অনলাইনে শিশুদের অধিকার সংক্রান্ত প্রতিযোগিতার প্রশ্ন https://ncpcr.gov.in/champions লিঙ্কে ক্লিক করে পাওয়া যাবে। পকসো আইন, শিশুশ্রম আইন, শিশু বিবাহ প্রতিরোধ আইন সহ বিভিন্ন আইনের বিষয়ে সচেতন করে তোলার জন্যই এই প্রতিযোগিতার আয়োজন করা হয়েছে। যেসব ছাত্রছাত্রীদের অনলাইনের সুবিধা নেই তাদের জন্য স্কুলের প্রধান শিক্ষক অথবা বিভিন্ন প্রতিষ্ঠানের প্রধানদের প্রশ্নাবলী সরবরাহের জন্য বলা হয়েছে। ছাত্রছাত্রীরা তাদের প্রশ্নের উত্তর দেওয়ার পর সেটি স্ক্যান করে লিঙ্কে আপলোড করতে হবে। আগামী ২৮ ফেব্রুয়ারি পর্যন্ত প্রশ্নাবলী ওয়েবসাইটে পাওয়া যাবে তবে, অফলাইনে অংশগ্রহণকারীদের ২০ ফেব্রুয়ারির মধ্যে উত্তর আপলোড করতে হবে।
এই প্রশ্নোত্তর প্রতিযোগিতায় অংশগ্রহণকারী শিশুরা একটি ডিজিটাল সার্টিফিকেট পাবে। এছাড়াও যে রাজ্যের শিশুরা সবথেকে বেশি প্রতিযোগিতায় অংশ নেবে, সেই রাজ্যকে প্রতিষ্ঠা দিবসের অনুষ্ঠানে বিশেষভাবে সম্বর্ধিত করা হবে। এই প্রতিযোগিতায় অধিক সংখ্যক শিশুর অংশগ্রহণ নিশ্চিত করার জন্য কেন্দ্রীয় বিদ্যালয় সংগঠন, নবোদয় বিদ্যালয়, সিবিএসই, রাজ্য শিক্ষা পর্ষদ সহ বিভিন্ন প্রতিষ্ঠানে কমিশন চিঠি পাঠিয়েছে।
এই প্রতিযোগিতার সূচনা করে কমিশনের চেয়ারপার্সন শ্রী প্রিয়াঙ্ক কানুনগো জানান, দেশজুড়ে শিশুদের মধ্যে নিজেদের অধিকার সম্পর্কে সচেতনতা বৃদ্ধির জন্য তাঁরা এই প্রশ্নোত্তর প্রতিযোগিতার আয়োজন করেছেন। দেশজুড়ে শিশু-বান্ধব পরিবেশ গড়ে তোলার মধ্য দিয়ে নতুন ভারত গড়ার যে উদ্যোগ প্রধানমন্ত্রী শ্রী নরেন্দ্র মোদী নিয়েছেন, সেই প্রয়াসে সামিল হতে কমিশনের এই আয়োজন।
PG/CB/DM
(Visitor Counter : 215
উপ-রাষ্ট্রপতিরসচিবালয়
প্রগতির জন্য প্রয়োজন শান্তি : উপ-রাষ্ট্রপতি
নয়াদিল্লি, ১৫ অক্টোবর, ২০১৮
প্রগতির জন্য প্রয়োজন শান্তি। ভারত ক্রম-উন্নতশীল দেশ এবং সারা বিশ্ব ভারতের দিকে তাকিয়ে রয়েছে। উপ-রাষ্ট্রপতি শ্রী এম ভেঙ্কাইয়া নাইডু আজ ন্যাশনাল ডিফেন্স কলেজে ‘ভারতের কৌশলগত সংস্কৃতি, জাতীয় মূল্যবোধ, স্বার্থ এবং উদ্দেশ্য’ শীর্ষক একটি সেমিনারে বক্তব্য রাখতে গিয়ে এই কথা বলেন। তিনি আরও বলেন, সমগ্র বিশ্ব একটি বিপুল পরিবার। আমরা সেই রাষ্ট্র যারা শান্তির পূজারী; শুধু পৃথিবী বা মানবজাতির প্রয়োজনে নয়, সম্পূর্ণ ব্রহ্মাণ্ডেরই শান্তির আকাঙ্ক্ষা করে ভারত বলে শ্রী নাইডু মন্তব্য করেন।
উপ-রাষ্ট্রপতি বলেন, শান্তিপূর্ণ সহাবস্থানে ভারতের বিশ্বাস এবং আমরা যথার্থই গর্বিত হতে চাই দেশের এই অনন্ত দূরদৃষ্টির কথা স্মরণ করে যা এখনও প্রাসঙ্গিক।
শ্রী নাইডুর এও অভিমত, আমরা এমন একটি বিশ্বে বাস করছি যেখানে হিংসাই প্রধান, উগ্র আবেগ এবং উগ্র বা হিংসাপূর্ণ ক্রিয়াকর্মই সেখানে প্রবল। তিনি বলেন, নিরাপত্তা বজায় রাখার জন্য আমাদের বহুমুখী ব্যবস্থা নিতে হবে। চরমপন্থা, উগ্রপন্থা, সাম্প্রদায়িকতা, মহিলাদের ওপর পাশবিকতা প্রভৃতি হিংস্র আচরণকে দমন করার জন্য প্রয়োজন সম্মিলিত উপায় বলে তিনি মন্তব্য করেন।
উপ-রাষ্ট্রপতির মতে, শান্তির জন্য শিক্ষা এবং মিলিতভাবে জীবনযাপন করার শিক্ষা আমাদের একান্ত প্রয়োজন। তিনি এও বলেন, সহনশীলতা, সমবেদনা, অন্যের আবেগ-অনুভূতির সঙ্গে একাত্ম হওয়া অযৌক্তিক হিংসা নিবৃত্ত করতে পারে। সামাজিক শিক্ষা, অন্যের ধর্মমত বুঝে চলা এবং যে সমাজ ব্যবস্থার বিবর্তন সমন্বয় এবং হিংসা সহন না করার মত পেশ করে সেটি নিরাপদ সমাজের ভিত্তি স্থাপনও করতে পারে বলে তিনি জানান।
ভাষণ প্রসঙ্গে শ্রী নাইডু এও বলেন যে, বর্তমানে দেশ বামঘেঁষা চরমপন্থা এবং বিদ্রোহ-র সম্মুখীন হচ্ছে। পাশাপাশি, আমাদের ঐক্য এবং অখণ্ডতায় ভাঙণ ধরানোর প্রয়াসও চলছে। তবে, ভারতবর্ষের মতো গণতান্ত্রিক দেশে হিংসার কোন স্থান নেই এবং ভারতবর্ষ পূর্ণতাপ্রাপ্ত সংসদীয় গণতন্ত্রের অধিকারী যেখানে বুলেটের থেকে অনেক বেশি শক্তিশালী ব্যালট বলে পরিশেষে মন্তব্য করেন উপ-রাষ্ট্রপতি।
CG/SSS/DM/…
(Visitor Counter : 114
রাষ্ট্রপতিরসচিবালয়
রাষ্ট্রপতির সচিবালয় ২০১৯এর ভিজিটার্স পুরস্কার প্রাপকদের নাম ঘোষণা করেছে
রাষ্ট্রপতি রামনাথ কোবিন্দ রাষ্ট্রপতি ভবণে এই পুরস্কার প্রদান করবেন, শীঘ্রই এইদিন ঘোষণা করা হবে
নয়াদিল্লি, ০৯ সেপ্টেম্বর, ২০১৯
রাষ্ট্রপতির সচিবালয় মঙ্গলবার  ২০১৯এর ভিজিটার্স পুরস্কার প্রাপকদের নাম ঘোষণা করেছে। এবছর মনুষ্যত্ব, কলা, সমাজ বিজ্ঞান, পদার্থ বিজ্ঞান এবং জীব বিজ্ঞান ও তার প্রযুক্তিগত উন্নতির ওপর গবেষণার জন্য এই পুরস্কার প্রদান করা হবে।
মনুষ্যত্ব, কলা, সমাজ বিজ্ঞান ক্ষেত্রে গবেষণার জন্য ভিজিটার্স পুরস্কার প্রদান করা হবে পন্ডিচেরী বিশ্ববিদ্যালয়ের ফলিত মনোবিদ্যা বিভাগের অধ্যাপক শিবনাথ দেবকে। শিশুদের সুরক্ষা, বিশেষত শিশুদের ওপর যৌন হেনস্হা, তাদের অবহেলা, ছাত্র-ছাত্রীদের মানসিক স্বাস্হ্য এবং এইচআইভি/এডস-এর ওপর গবেষণার জন্য তিনি এই পুরস্কার পাচ্ছেন।
পদার্থ বিজ্ঞান ক্ষেত্রে গবেষণার জন্য ভিজিটার্স পুরস্কার প্রদান করা হবে জহরলাল নেহরু বিশ্ববিদ্যালয়ের পদার্থ বিজ্ঞান শাখার অধ্যাপক সঞ্জয় পুরিকে। ভারসাম্যহীন পরিসংখ্যান পদার্থবিদ্যা এবং গতিবিজ্ঞানের রেখাচিত্রের ওপর গবেষণার জন্য তিনি এই পুরস্কার পাচ্ছেন।
জীব বিজ্ঞান ক্ষেত্রে গবেষণার জন্য যুগ্মভাবে ভিজিটার্স পুরস্কার প্রদান করা হবে। ভারতে জীবানু প্রতিরোধ সমস্যা চিহ্নিতকরণ, প্রসাররোধ এবং নিয়ন্ত্রণ বিষয়ে গবেষণার জন্য এই পুরস্কার পাবেন আলিগড় মুসলিম বিশ্ববিদ্যালয়ের জৈব প্রযুক্তি আন্তঃবিভাগের অধ্যাপক আসাদউল্লাখান। এর পাশাপাশি জহরলাল নেহরু বিশ্ববিদ্যালয়ের ন্যানো সায়েন্স কেন্দ্রের অধ্যাপক ডঃ প্রতিমা ক্যানসার চিকিৎসায় প্রাথমিক স্তরে বায়োসেনসিং ক্ষেত্রে ন্যানোবায়ো সেন্সার এবং ন্যানো বায়োইন্টারাঅ্যাকশন বিষয়ের ওপর গবেষণার জন্য এই বিভাগে পুরস্কার পাবেন।
পশু খামারের জন্য অপচয় হওয়া জল থেকে জৈব সার তৈরিতে মায়োবায়োরিয়াল বায়োফিল্ম রিয়্যাকটারের ওপর প্রযুক্তিগত উন্নতিক্ষেত্রে গবেষণার জন্য ভিজিটার্স পুরস্কার পাচ্ছেন ত্রিপুরা বিশ্ববিদ্যালয়ের মাইক্রো বায়োলজি বিভাগের ডঃ শাওন রায়চৌধুরী।
রাষ্ট্রপতি রামনাথ কোবিন্দ রাষ্ট্রপতি ভবণে এক অনুষ্ঠানে ২০১৯এর ভিজিটার্স পুরস্কার প্রদান করবেন। খুব শীঘ্রই এই পুরস্কার বিতরণের দিন ঘোষণা করা হবে।
প্রতিটি বিভাগে পুরস্কার প্রাপকদের নাম বিবেচনার জন্য দেশের কেন্দ্রীয় বিশ্ববিদ্যালয়ের কাছ থেকে অনলাইনে নাম চেয়ে পাঠানো হয়েছিল। রাষ্ট্রপতি সচিব শ্রী সঞ্জয় কোঠারীর নেতৃত্বে গঠিত নির্বাচক কমিটি এবং বিশিষ্ট ব্যক্তি, শিক্ষাবিদদের নিয়ে গঠিত সাব কমিটি পুরস্কার প্রাপকদের নাম চূড়ান্ত করেছে।
কেন্দ্রীয় বিশ্ববিদ্যালয়গুলির মধ্যে সুস্হ প্রতিযোগিতাকে উৎসাহদান এবং বিশ্বের মধ্যে গবেষণায় উৎকর্ষ সাধনায় প্রেরণা জোগাতে ২০১৪ সালে ভিজিটার্স পুরস্কার চালু করা হয়। এরপর থেকে প্রতি বছর রাষ্ট্রপতি বিভিন্ন বিভাগে এই পুরস্কার প্রদান করে থাকেন।
CG/SS/NS
(Visitor Counter : 61
শ্রমওকর্মসংস্থানমন্ত্রক
কোভিড-১৯ মহামারী পরিস্থিতিতে ইএসআইসি তার সুবিধাভোগীদের কাছে চিকিৎসা পরিষেবা ও সহায়তা পৌঁছে দিয়েছে
নয়াদিল্লী, ২৯ এপ্রিল, ২০২১
ইএসআইসি'র বীমা সুবিধা প্রাপ্ত কোন ব্যক্তি অথবা তার পরিবারের সদস্যরা কোভিড-১৯ সংক্রমিত হলে সুনির্দিষ্ট ইএসআইসি/ইএসআইএস হাসপাতালে বিনামূল্যে চিকিৎসা করাতে পারবেন। বর্তমানে ২১টি ইএসআইসি হাসপাতালে ৩ হাজার ৬৭৬টি কোভিড আইসোলেশন বেড, ২২৯টি আইসিইউ বেড, ১৬৩টি ভেন্টিলেটর বেড রয়েছে। এমনকি রাজ্য সরকার পরিচালিত ২৬টি ইএসআই হাসপাতালে ২ হাজার ২৩টি বেড রয়েছে, যেগুলি সুনির্দিষ্ট কোভিড-১৯ হাসপাতাল হিসেবে পরিচালিত হচ্ছে। এর পাশাপাশি প্রতিটি ইএসআইসি হাসপাতালের অন্তত ২০ শতাংশ বেড সুনির্দিষ্ট কোভিড বেড হিসেবে রাখার জন্য নির্দেশ দেওয়া হয়েছে, যাতে ইএসআই-এর সুবিধাভোগী, কর্মচারী এবং পেনশনভোগীরা সেখান থেকে চিকিৎসার সুবিধা পান। গুরুতর কোভিড-১৯ রোগীদের জীবন বাঁচাতে প্লাজমা থেরাপি থেকে আশাপ্রদ ফল পাওয়া গেছে। এখন ফরিদাবাদের ইএসআইসি মেডিকেল কলেজ ও হাসপাতাল এবং সনৎ নগরে ইএসআইসি মেডিকেল কলেজ ও হাসপাতালে এই প্লাজমা থেরাপির সুবিধা চালু করা হয়েছে। ইএসআই-এর সুবিধাভোগীদের কোন রকম সুপারিশ চিঠি ছাড়াই পরিবারের সদস্যরা চুক্তিবদ্ধ হাসপাতালগুলি থেকে জরুরি ভিত্তিতে সরাসরি চিকিৎসা করাতে পারবেন। এমনকি ইএসআই-এর সুবিধাভোগী বা তার পরিবারের সদস্য কোভিড-১৯ সংক্রমিত হয়ে যদি কোনো বেসরকারী প্রতিষ্ঠান থেকে চিকিৎসার সুবিধা গ্রহণ করেন তার খরচও দাবি করতে পারবেন।
কোভিড-১৯এ সংক্রমিত হওয়ার কারণে যদি বীমার সুবিধাপ্রাপ্ত কোনও ব্যক্তি তার কাজে অনুপস্থিত থাকেন তবে তিনি ৯১ দিনের জন্য গড়ে প্রতিদিনের মজুরির ৭০ শতাংশ পর্যন্ত দাবি করতে পারেন। বীমার সুবিধাপ্রাপ্ত কোনও ব্যক্তির দূর্ভাগ্যজনক ভাবে মৃত্যুর ঘটনা ঘটলে, তার পরিবারের সবচেয়ে বড় জীবিত সদস্যকে মৃতের শেষকৃত্যের জন্য ১৫ হাজার টাকা আর্থিক সাহায্য দেওয়া হবে।
SC/SS /NS
(Visitor Counter : 179
প্রধানমন্ত্রীরদপ্তর
রজ পর্ব উপলক্ষে ওড়িশার জনগণকে প্রধানমন্ত্রীর শুভেচ্ছা
নয়াদিল্লি, ১৪ জুন, ২০২০
প্রধানমন্ত্রী শ্রী নরেন্দ্র মোদী ওড়িশার জনগণকে রজ পর্ব উপলক্ষে শুভেচ্ছা জানিয়েছেন।
তাঁর শুভেচ্ছা বার্তায় প্রধানমন্ত্রী বলেছেন, “রজ পর্বের বিশেষ এই উৎসবে সকলকে শুভেচ্ছা জানাই। এই উৎসব সমাজে আনন্দ এবং ভ্রাতৃত্ববোধকে দৃঢ় করে তুলুক। আমি সকল সহ-নাগরিকের সুস্বাস্থ্য এবং কল্যাণ কামনা করি।”
CG/CB/DM
(
প্রধানমন্ত্রীরদপ্তর
প্রখ্যাত গ্রীক গবেষক ও সঙ্গীতজ্ঞ কন্সট্যান্টিনোস কালাইটজিসের সঙ্গে প্রধানমন্ত্রীর বৈঠক
নতুন দিল্লি, ২৫ আগস্ট, ২০২৩
প্রধানমন্ত্রী শ্রী নরেন্দ্র মোদী গত ২৫ অগাস্ট এথেন্সে প্রখ্যাত গ্রীক গবেষক, সঙ্গীতজ্ঞ এবং ভারতবন্ধু কন্সট্যান্টিনোস কালাইটজিসের সঙ্গে সাক্ষাৎ করেছেন।
ভারতের প্রতি তাঁর ভালোবাসা এবং ভারতীয় সঙ্গীত ও নৃত্যের প্রতি তাঁর অনুরাগের প্রশংসা করেন প্রধানমন্ত্রী। গত বছরের ২৭ নভেম্বর ‘মন কি বাত’ অনুষ্ঠানের ৯৫তম সংস্করণে প্রধানমন্ত্রী কন্সট্যান্টিনোস কালাইটজিসের উল্লেখ করেছিলেন।
গ্রীসে ভারতীয় সংস্কৃতিকে আরও জনপ্রিয় করে তোলার সম্ভাবনা নিয়ে তাঁদের মধ্যে কথা হয়।
(AC/SD/AS
প্রধানমন্ত্রীরদপ্তর
নবরাত্রির শুভক্ষণে দেশবাসীকে শুভেচ্ছা ও অভিনন্দন প্রধানমন্ত্রীর
দেবী শৈলপুত্রীর কাছে প্রার্থনাও জানালেন তিনি
নয়াদিল্লি, ২৬ সেপ্টেম্বর, ২০২২
নবরাত্রি উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। নবরাত্রির সূচনায় দেবী শৈলপুত্রীর কাছে প্রার্থনা জানিয়েছেন তিনি। দেবীর কৃপায় সকলের সুখ, স্বাস্থ্য ও সৌভাগ্যও কামনা করেছেন তিনি।
একগুচ্ছ ট্যুইট বার্তায় প্রধানমন্ত্রী বলেছেন –
“শক্তি উপাসনার মাহেন্দ্রক্ষণ নবরাত্রি উপলক্ষে আপনাদের সকলকে জানাই অনেক অনেক শুভেচ্ছা। আস্থা ও বিশ্বাসের এই উৎসবের মুহূর্তে সকলের জীবনে নতুন শক্তি ও উৎসাহ সঞ্চারিত হোক - এই কামনা জানাই। জয় মাতাদি!”
“वन्दे वाञ्छितलाभाय चन्द्रार्धकृतशेखराम्।
वृषारूढां शूलधरां शैलपुत्रीं यशस्विनीम् ।।”
“দেবী শৈলপুত্রীর আরাধনার সঙ্গে সঙ্গেই আজ থেকে শুভ সূচনা হল নবরাত্রির। তাঁর কৃপায় সকলের জীবন সুখ, স্বাস্থ্য ও সৌভাগ্যপূর্ণ হয়ে উঠুক - এই কামনা জানাই।”
(PG/SKD/DM
প্রতিরক্ষামন্ত্রক
সেনা আধিকারিকদের জন্য সেন্টার ফর ল্যান্ড ওয়ারফেয়ার স্টাডিজ এবার পিএইচডি চালুর উদ্যোগ নিয়েছে
নতুন দিল্লি, ১৯ এপ্রিল, ২০২১
সেনা আধিকারিকদের জন্য ভারতীয় সেনা বাহিনীর পৃষ্ঠপোষকতায় সেন্টার ফর ল্যান্ড ওয়ারফেয়ার স্টাডিজ, ম্যাঙ্গালোরের মনিপাল মনিপাল অ্যাকাডেমি অব হায়ার এডুকেশনের যৌথ উদ্যোগে পিএইচডি ডিগ্রি চালু করতে চলেছে।
স্ব-শাসিত সংস্থা সেন্টার ফর ল্যান্ড ওয়ারফেয়ার স্টাডিজ সেনা আধিকারিকদের মধ্যে পেশাদার সামরিক শিক্ষা বাড়ানোর লক্ষ্যে এই উদ্যোগ নিয়েছে। এতে তাঁদের গভীর জ্ঞান অর্জন সম্ভব হবে। এ বিষয়ে বিশ্ববিদ্যালয় মঞ্জুরি কমিশনের নির্দেশিকা মেনে চলা হবে।
এ বিষয়ে বিস্তারিত জানতে এবং আবেদন পত্র সংগ্রহ করতে সেন্টার ফর ল্যান্ড ওয়ারফেয়ার স্টাডিজ- এর ওয়েবসাইট দেখতে হবে। ওই ওয়েবসাইটে "ইউনিভার্সিটি সেল" বিভাগ এ ক্লিক করতে হবে। আবেদনপত্র পাঠানোর শেষ দিন ৩০ জুন,২০২১।
CG/ SB
(Visitor Counter : 119
স্বাস্থ্যওপরিবারকল্যাণমন্ত্রক
টিকা উৎসবের চতুর্থ দিনে দেশে টিকাকরণ ১১ কোটি ছাড়িয়েছে, গত ২৪ ঘণ্টায় ২৬ লক্ষের বেশি টিকার ডোজ দেওয়া হয়েছে
দেশে গত ২৪ ঘণ্টায় ১৪ লক্ষের বেশি নমুনা পরীক্ষা সহ মোট নমুনা পরীক্ষা ২৬ কোটির বেশি
নতুন করে আক্রান্তের ৮২ শতাংশ ঘটনায় ১০টি রাজ্যে
নয়াদিল্লী, ১৪ এপ্রিল, ২০২১
টিকা উৎসবের চতুর্থ দিনে আজ পর্যন্ত দেশে ১১ কোটির বেশি কোভিড-১৯ টিকার ডোজ দেওয়া হয়েছে। আজ সকাল ৭টা পর্যন্ত প্রাথমিক তথ্য অনুযায়ী ১১ কোটি ১১ লক্ষ ৭৯ হাজার ৫৭৮টি টিকার ডোজ দেওয়া হয়েছে।
টিকা গ্রহীতা সুফলভোগীদের মধ্যে ৯০ লক্ষ ৪৮ হাজার ৬৮৬ জন স্বাস্থ্যকর্মী প্রথম ডোজ এবং ৫৫ লক্ষ ৮১ হাজার ৭২ জন স্বাস্থ্যকর্মী দ্বিতীয় ডোজ পেয়েছেন। করোনার বিরুদ্ধে লড়াইয়ে অগ্রভাগে থাকা ১ কোটি ১ লক্ষ ৩৬ হাজার ৪৩০ জন কর্মী প্রথম ডোজ এবং ৫০ লক্ষ ১০ হাজার ৭৭৩ জন কর্মী দ্বিতীয় ডোজ পেয়েছেন। অন্যদিকে ৬০ বছরের বেশি বয়সী ৪ কোটি ২ লক্ষ ৬৬ হাজার ৩৫৪ জন সুফলভোগী টিকার প্রথম ডোজ এবং ২৪ লক্ষ ৬৭ হাজার ৪৮৪ জন সুফলভোগী দ্বিতীয় ডোজ পেয়েছেন। অন্যদিকে ৪৫-৬০ বছর বয়সী ৩ কোটি ৫৬ লক্ষ ৫০ হাজার ৪৪৪ জন সুফলভোগী প্রথম ডোজ এবং ৮ লক্ষ ১৮ হাজার ৩৩৫ জন সুফলভোগী দ্বিতীয় ডোজ পেয়েছেন।
দেশে এখনও পর্যন্ত মোট টিকাকরণের ৬০.১৬ শতাংশই ৮টি রাজ্যে হয়েছে। গত ২৪ ঘন্টায় ৪০ লক্ষের বেশি টিকার ডোজ দেওয়া হয়েছে। দেশজুড়ে টিকাকরণ অভিযানের ৮৮তম দিনে  ২৬ লক্ষ ৪৬ হাজার ৫২৮টি টিকার ডোজ দেওয়া হয়েছে। এরমধ্যে ২২ লক্ষ ৫৮ হাজার ৯১০ জন সুফলভোগী প্রথম ডোজ এবং ৩ লক্ষ ৮৭ হাজার ৬১৮ জন সুফলভোগী দ্বিতীয় ডোজ পেয়েছেন।
দেশ থেকে কোভিড সংক্রমণ প্রতিহত করতে আরও একটি মাইলফলক হিসেবে আজ পর্যন্ত ২৬ কোটির বেশি নমুনা পরীক্ষা করা হয়েছে। গত ২৪ ঘন্টায় ১৪ লক্ষ ১১ হাজার ৭৫৮টি নমুনা পরীক্ষা হয়েছে। দেশে দৈনিক নমুনা পরীক্ষার সংখ্যা বেড়ে প্রায় ১৫ লক্ষ হয়েছে।
এদিকে দেশে দৈনিক করোনায় আক্রান্তের সংখ্যা ক্রমবর্ধমান। গত ২৪ ঘন্টায় নতুন করে আক্রান্ত হয়েছেন ১ লক্ষ ৮৪ হাজার ৩৭২ জন। মহারাষ্ট্র, উত্তরপ্রদেশ, ছত্তিশগড়, দিল্লী, মধ্যপ্রদেশ, কর্ণাটক, কেরালা, তামিলনাড়ু, গুজরাট ও রাজস্থান সহ ১০টি রাজ্যে দৈনিক আক্রান্তের সংখ্যা লাগাতার বাড়ছে। এই ১০টি রাজ্যে নতুন করে করোনায় আক্রান্তের হার ৮২.০৪ শতাংশ। মহারাষ্ট্রে একদিনেই ৬০ হাজার ২১২ জন আক্রান্ত হয়েছেন। উত্তরপ্রদেশে আক্রান্তের সংখ্যা ১৭ হাজার ৯৬৩। অন্যদিকে ছত্তিশগড়ে আক্রান্ত হয়েছেন ১৫ হাজার ১২১। ১৬টি রাজ্যে দৈনিক আক্রান্তের সংখ্যায় ক্রমাগত বৃদ্ধি লক্ষ্য করা যাচ্ছে।
ভারতে সুস্পষ্টভাবে মোট করোনায় আক্রান্তের সংখ্যা ১৩ লক্ষ ৬৫ হাজার ৭০৪, যা মোট আক্রান্তের ৯.৮৪ শতাংশ। অবশ্য গত ২৪ ঘন্টায় দেশে করোনায় আক্রান্তের সংখ্যা ১ লক্ষ ১ হাজার ৬টি কমেছে। মহারাষ্ট্র, ছত্তিশগড়, উত্তরপ্রদেশ, কর্ণাটক এবং কেরালায় আক্রান্তের হার দেশে মোট আক্রান্তের ৬৮.১৬ শতাংশ। কেবল মহারাষ্ট্রেই আক্রান্তের হার ৪৩.৫৪ শতাংশ।
দেশে আজ করোনায় সুস্থতার সংখ্যা দাঁড়িয়েছে ১ কোটি ২৩ লক্ষ ৩৬ হাজার ৩৬। জাতীয় স্তরে সুস্থতার হার ৮৮.৯২ শতাংশ। দেশে গত ২৪ ঘন্টায় আরোগ্য লাভ করেছেন ৮২ হাজার ৩৩৯ জন। অন্যদিকে আলোচ্য সময়ে করোনায় মারা গেছেন ১ হাজার ২৭ জন। ১০টি রাজ্যে মৃত্যুহার ৮৬.০৮ শতাংশ। মহারাষ্ট্রে সর্বাধিক ২৮১ জনের মৃত্যু হয়েছে। ছত্তিশগড়ে একদিনেই মারা গেছেন ১৫৬ জন।
দেশে ১১টি রাজ্য ও কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে- লাদাখ, ত্রিপুরা, মেঘালয়, সিকিম, নাগাল্যান্ড, মিজোরাম, আন্দামান-নিকোবর দ্বীপপুঞ্জ, অরুণাচলপ্রদেশ প্রভৃতি।
CG/BD/NS
(
পর্যটনমন্ত্রক
দেশে পর্যটনের প্রসারে আরও বেশি সমন্বয় গড়ে তুলতে রাজ্যগুলির প্রতি আহ্বান জানালেন শ্রী প্রহ্লাদ সিং প্যাটেল
রাজ্যগুলির পর্যটন মন্ত্রীদের নিয়ে জাতীয় স্তরের সম্মেলন নতুন দিল্লিতে শেষ হল
নয়াদিল্লি, ২০ অগাস্ট, ২০১৯
রাজ্য ও কেন্দ্রশাসিত অঞ্চলগুলির পর্যটন মন্ত্রীদের নিয়ে একদিনের জাতীয় সম্মেলন সফলভাবে নতুন দিল্লিতে মঙ্গলবার শেষ হয়েছে। সম্মেলনের উদ্বোধন করেন কেন্দ্রীয় পর্যটন ও সংস্কৃতি  প্রতিমন্ত্রী শ্রী প্রহ্লাদ সিং প্যাটেল। এবারের সম্মেলনে ১৯টি রাজ্যের পর্যটন মন্ত্রীরা ছাড়াও পর্যটন সচিব এবং উচ্চপদস্থ আধিকারিকরা পর্যটনের প্রসার ও উন্নয়নের সঙ্গে যুক্ত বিভিন্ন বিষয় নিয়ে আলোচনা করেন।
এই উপলক্ষে পর্যটন মন্ত্রী শ্রী প্যাটেল দেশে পর্যটকের সংখ্যা আরও বাড়াতে কেন্দ্র ও রাজ্যের মধ্যে সুসমন্বয় গড়ে তোলার আহ্বান জানান। তিনি বলেন, বিদেশি পর্যটকদের মনে ভারতের প্রতি যে ধারণা রয়েছে তা পরিবর্তন করা দরকার। বিদেশি পর্যটকদের মানসিকতায় পরিবর্তন ঘটলে পক্ষান্তরে তা দেশে পর্যটনের প্রসার ঘটাবে। তিনি বিদেশি পর্যটকদের পছন্দ বা অপছন্দের জায়গার ব্যাপারে রাজ্যগুলিকে সমীক্ষা চালাতে বলেন। এ ধরনের সমীক্ষার ফলাফল বিদেশি পর্যটকদের মধ্যে নেতিবাচক মনোভাব দূর করার ক্ষেত্রেও সহায়ক হবে বলে শ্রী প্যাটেল অভিমত প্রকাশ করেন। তিনি আরও বলেন, বিদেশি ও দেশী পর্যটকের সংখ্যা আগামী পাঁচ বছরে দ্বিগুণ করার যে লক্ষ্য প্রধানমন্ত্রী স্থির করেছেন, তার বাস্তবায়নে সংশ্লিষ্ট সকলকে আন্তরিক প্রয়াস চালাতে হবে।
পর্যটন মন্ত্রী এই উপলক্ষে ‘ইনক্রেডিব্ল ইন্ডিয়া’ পোর্টালের হিন্দি সংস্করণের সূচনা করেন। আগামী মাসের মধ্যেই ‘ইনক্রেডিব্ল ইন্ডিয়া’ পোর্টালের আরবী, চিনা ও স্প্যানিশ সংস্করণ চালু করার কথা ঘোষণা করেন। অন্য এক প্রসঙ্গে শ্রী প্যাটেল, দ্রষ্টব্য স্থান বা ভবনগুলিকে ঐতিহ্যবাহী হিসেবে ঘোষণার জন্য ইউনেস্কোর যে নিয়মাবলী রয়েছে, তা অনুসরণ করতে ভারতীয় পুরাতত্ত্ব সর্বেক্ষণের সাহায্য নেওয়ার জন্য রাজ্য ও কেন্দ্রশাসিত অঞ্চলগুলিকে পরামর্শ দেন। তিনি আরও জানান, সম্প্রতি সংস্কৃতি মন্ত্রক দেশের ১০টি ঐতিহাসিক স্মৃতিসৌধ রাত ৯টা পর্যন্ত পর্যটকদের জন্য খোলা রাখার সিদ্ধান্ত নিয়েছে। পর্যটনের প্রসারে রাজ্য ও কেন্দ্রশাসিত অঞ্চলগুলিকে একই ধরনের পদক্ষেপ নিতেও তিনি আহ্বান জানান। দেশী-বিদেশি পর্যটকদের বিভিন্ন সুবিধা প্রদানে তিনি ‘ট্যুরিস্ট ফেসিলিটেটর সার্টিফিকেশন’ কর্মসূচির সূচনা করেন। এই কর্মসূচির মাধ্যমে পর্যটন মন্ত্রকের পক্ষ থেকে ভারতীয় নাগরিকদের দেশে পর্যটনের বিকাশে গুরুত্বপূর্ণ অংশীদার হয়ে উঠতে শংসাপত্র প্রদান করা হবে। এছাড়াও পর্যটন মন্ত্রী ‘মনুমেন্ট মিত্র’ হিসেবে কাজ করার আগ্রহ রয়েছে এমন পাঁচজন ব্যক্তিকে প্রয়োজনীয় কাগজপত্র হাতে তুলে দেন।
CG/BD/DM
(Visitor Counter : 148
বিজ্ঞানওপ্রযুক্তিমন্ত্রক
কোভিড-১৯ মহামারী মোকাবিলায় বিজ্ঞান ও প্রযুক্তি দপ্তরের তহবিল সহায়তাপ্রাপ্ত একটি স্টার্ট আপ সংস্থা ক্যামিকেল মুক্ত সিলভার-ভিত্তিক জীবাণুনাশক হ্যান্ড স্যানিটাইজার আবিষ্কার করেছে
নয়াদিল্লি, ০৪ এপ্রিল, ২০২০
কেন্দ্রীয় বিজ্ঞান ও প্রযুক্তি এবং জৈব প্রযুক্তি দপ্তরের তহবিল সহায়তাপ্রাপ্ত পুণে-ভিত্তিক স্টার্ট-আপ সংস্থা উইনোভেট বায়োসলিউশন কেমিক্যাল ফ্রি এক নন-অ্যালকোহলিক কোলাইড্যাল সিলভার-ভিত্তিক জীবাণুনাশক হ্যান্ড স্যানিটাইজার তৈরী করেছে। এই জীবাণুনাশক উপাদানটি বাড়ির মেঝে বা অন্যান্য সামগ্রীতে ব্যবহার করে জীবাণু মুক্ত করা সম্ভব।
দাহ্য ও ক্ষতিকারক রাসায়নিক উপাদানমুক্ত এই তরল পদার্থটি সংস্পর্শ বা সংক্রমণ ছাড়ানো ভাইরাস দমন করতে কার্যকরি। স্বাভাবিকভাবেই এই তরল পদার্থটি স্বাস্থ্য কর্মীদের পাশাপাশি, সাধারণ মানুষকেও ভাইরাস আক্রান্ত হওয়া থেকে আটকাতে পারে।
পুণের এই স্টার্ট আপ সংস্থার উৎপাদিত তরল এই হ্যান্ড স্যানিটাইজারটি পরীক্ষাগারে ইতিমধ্যেই গুণমান যাচাই করে দেখা হয়েছে। তার প্রেক্ষিতে উৎপাদকরা উৎপাদনের অনুমতিও পেয়েছেন। প্রাথমিকভাবে ছোট ও বড় মাপের ৫ লিটারের কন্টেনারে এই স্যানিটাইসার পাওয়া যাবে।
সংস্থার পক্ষ থেকে জানানো হয়েছে, জীবাণু মুক্ত করা এবং হ্যান্ড স্যানিটাইজারের চাহিদা পূরণে দৈনিক ২০০ লিটার করে এই তরল পদার্থটি উৎপাদন করা হচ্ছে। সংস্থার অন্যতম প্রতিষ্ঠাতা ডঃ মিলিন্দ চৌধুরী জানিয়েছেন, ভাইরাসে আক্রান্ত হওয়ার সংখ্যা কমাতে এবং ভারতকে সংক্রমণ মুক্ত রাখতে সাহায্য করার ক্ষেত্রে তারা অত্যন্ত আশাবাদী।
(CG/BD/SB
PIB Headquarters
কোভিড-১৯ সম্পর্কিত পিআইবি-র সংবাদ
নতুন দিল্লি, ২২ আগস্ট, ২০২১
কোভিড-১৯ সম্পর্কিত সর্বশেষ তথ্য
ভারতে কোভিড-১৯ টিকাকরণের সংখ্যা ৫৮ কোটির মাইলফলক ছাড়িয়েছে
দেশে গত ২৪ ঘন্টায় ৫২ লক্ষের বেশি টিকাকরণ
সুস্থতার হার ২০২০-র মার্চ থেকে এ যাবৎ সর্বোচ্চ ৯৭.৫৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৩০ হাজার ৯৪৮
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৫৩ হাজার ৩৯৮, যা ১৫২ দিনে সর্বনিম্ন
সুস্পষ্টভাবে করোনায় আক্রান্তের হার দেশে মোট আক্রান্তের ১.০৯ শতাংশ, যা ২০২০-র মার্চ থেকে এ যাবৎ সর্বনিম্ন
দৈনিক-ভিত্তিতে আক্রান্তের হার ১.৯৫ শতাংশ, যা গত ২৭ দিন ৩ শতাংশের নীচে
ভারতে শনিবার কোভিড-১৯ টিকাকরণের সংখ্যা ৫৮ কোটির মাইলফলক ছাড়িয়েছে। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৫৮ কোটি ১৪ লক্ষ ৮৯ হাজার ৩৭৭। একইভাবে, গত ২৪ ঘণ্টায় ৫২ লক্ষ ২৩ হাজার ৬১২টি টিকার ডোজ দেওয়া হয়েছে।
আজ সকাল সাতটা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৫৩,৩৬৬
৮২,১০,২০৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,০৩,৮৮৫
১,২৫,৬০,৯০৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
২১,৬৩,৩৬,২০৬
১,৯৩,২৭,১২৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১২,২৪,৬৩,৪০৩
৪,৮৭,০১,৫৬৫
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৮,৩২,৬৮,৭৯০
৪,১৯,৩৩,৯২০
|
|
মোট
|
|
|
|
৫৮,১৪,৮৯,৩৭৭
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
দেশে গত ২৪ ঘন্টায় করোনা মুক্ত হয়েছেন ৩৮ হাজার ৪৮৭ জন। এর ফলে, মহামারীর শুরুর সময় থেকে মোট সুস্থতার সংখ্যা দাঁড়িয়েছে ৩ কোটি ১৬ লক্ষ ৩৬ হাজার ৪৬৯।
দেশে সুস্থতার হার ২০২০-র মার্চ থেকে এ যাবৎ সর্বাধিক ৯৭.৫৭ শতাংশে পৌঁছেছে।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৫৬ দিন ধরে ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৩০ হাজার ৯৪৮।
সুস্থার সংখ্যা লাগাতার বাড়তে থাকায় এবং আক্রান্তের সংখ্যা ক্রমশ কমার ফলে দেশে সুস্পষ্টভাবে আক্রান্তের সংখ্যা ৩ লক্ষ ৫৩ হাজার ৩৯৮, যা গত ১৫২ দিনে সর্বনিম্ন। দেশে সুস্পষ্ট ভাবে আক্রান্তের হার ১.০৯ শতাংশ, যা ২০২০-র মার্চ থেকে এ যাবৎ সর্বনিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৫ লক্ষ ৮৫ হাজার ৬৮১টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা ৫০ কোটি ৬২ লক্ষ ৫৬ হাজার ২৩৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.০০ শতাংশ, যা গত ৫৪ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ১.৯৫ শতাংশ। দৈনিক-ভিত্তিতে আক্রান্তের হার গত ২৭ দিন ৩ শতাংশের নীচে রয়েছে এবং গত ৭৬ দিন ৫ শতাংশের নীচে।
বিস্তারিত বিবরণের জন্য এই লিঙ্কে ক্লিক করুন :
https://pib.gov.in/PressReleseDetail.aspx?PRID=1747965
(CG/BD/AS/
অর্থমন্ত্রক
আজাদি কা অমৃত মহোৎসবের আওতায় অর্থমন্ত্রক ৬ই জুন থেকে ১২ই জুন পর্যন্ত আইকনিক সপ্তাহ উদযাপন করবে
কলকাতা, ০২ জুন, ২০২২
আজাদি কা অমৃত মহোৎসবের অঙ্গ হিসাবে প্রধানমন্ত্রী শ্রী নরেন্দ্র মোদী আগামী ৬ তারিখ বেলা ১০টা ৩০ মিনিটে নতুন দিল্লির বিজ্ঞান ভবনে আইকনিক সপ্তাহের সূচনা করবেন। দেশের ৭৫টি বড় শহরে এই অনুষ্ঠান সরাসরি সম্প্রচারিত হবে। এই উপলক্ষে কেন্দ্রীয় অর্থ ও কর্পোরেট বিষয়ক মন্ত্রক এমন কয়েকটি প্রশাসনিক সংস্কারের দিক জনসমক্ষে তুলে ধরবে, যা আর্থিক ক্ষেত্রে আমূল পরিবর্তন নিয়ে এসেছে এবং দেশের আর্থিক অগ্রগতিতে সহায়ক হয়েছে। প্রধানমন্ত্রী একটি ডিজিটাল প্রদর্শনীর উদ্বোধন করবেন, যেখানে গত পাঁচ বছরে অর্থ মন্ত্রকের গুরুত্বপূর্ণ উদ্যোগগুলির বিবরণ রয়েছে। আজাদি কা অমৃত মহোৎসবের প্রতীক সম্বলিত বিভিন্ন মূল্যের পাঁচটি মুদ্রা প্রকাশ করবেন। এছাড়াও, তিনি জাতীয় স্তরের একটি সুমন্বিত জন-সমর্থ পোর্টালের সূচনা করবেন, যা বিভিন্ন সরকারি কর্মসূচির সুফলভোগীদের ঋণ গ্রহণের ক্ষেত্রে সুবিধা করে দেবে। এই পোর্টালের মাধ্যমে সমস্ত সুফলভোগী লগইন করে ঋণ সুবিধা গ্রহণের যাবতীয় শর্তাবলী এবং অনলাইনে আবেদনের সুযোগ পাবেন। উল্লেখ করা যেতে পারে, আর্থিক অন্তর্ভুক্তিকরণের উপর অগ্রাধিকার দেওয়া হচ্ছে। অর্থ প্রবাহের উপর ভিত্তি করে সাধারণ মানুষের সমৃদ্ধি ঘটে। তাই, সাধারণ মানুষের সমৃদ্ধি দেশ ও মাতৃভূমির কাছে আনন্দের বিষয়। প্রধানমন্ত্রীর নেতৃত্বে যাবতীয় প্রয়াস সমগ্র দেশের দ্রুত ও সার্বিক অগ্রগতির লক্ষ্যে পরিচালিত হচ্ছে। এই কর্মসূচির অঙ্গ হিসাবে মানি ফ্লোজ ন্যাশনা গ্রোজ – শীর্ষক একটি স্বল্পদৈর্ঘ্যের চলচ্চিত্র দেখানো হবে।
কেন্দ্রীয় অর্থ ও কর্পোরটে বিষয়ক মন্ত্রকের বিভিন্ন দপ্তরের পক্ষ থেকেও আইকনিক সপ্তাহ  উদযাপন উপলক্ষে একাধিক কর্মসূচির আয়োজন করা হচ্ছে।
ভারত সরকারের আজাদি কা অমৃত মহোৎসব কর্মসূচির উদ্দেশ্যই হ’ল – স্বাধীনতার ৭৫ বছর এবং দেশবাসীর গৌরবময় ইতিহাস, সংস্কৃতি ও সাফল্যগুলি উদযাপন করা। এই উৎসব সেই সমস্ত দেশবাসীকে উৎসর্গ করা হচ্ছে, যাঁরা আমূল সংস্কারের যাত্রাপথে গুরুত্বপূর্ণ ভূমিকা পালন করেছেন এবং আত্মনির্ভর ভারত গড়ে তুলতে প্রধানমন্ত্রী শ্রী নরেন্দ্র মোদীর পরিকল্পনায় প্রাণশক্তির সঞ্চার করেছে।
আজাদি কা অমৃত মহোৎসবের সূচনা হয় গত বছরের ১২ই মার্চ, যা ২০২৩ – এর ১৫ই অগাস্ট দেশ যখন স্বাধীনতার ৭৫তম বার্ষিকী উদযপান করবে, তখন শেষ হবে।
কলকাতায় কেন্দ্রীয় পরোক্ষ কর ও শুল্ক পর্ষদ এবং সিজিএসটি-র কলকাতা শাখা আগামী ৬ই জুন বেলা ১০টা ৩০ মিনিট থেকে ইন্ডিয়ান কাউন্সিল অফ কালচারাল রিলেশন্স  – এর সত্যজিৎ রায় প্রেক্ষাগৃহে প্রধানমন্ত্রী কর্তৃক ডিজিটাল প্রদর্শনী উদ্বোধনের সরাসরি সম্প্রচারের ব্যবস্থা করেছে। এই প্রদর্শনীর সূচনার সঙ্গে সঙ্গেই আজাদি কা অমৃত মহোৎসবের অঙ্গ হিসাবে আইকনিক সপ্তাহেরও শুভারম্ভ হবে। এই উপলক্ষে পরোক্ষ কর ও শুল্ক পর্ষদ, আর্থিক পরিষেবা দপ্তর সহ সংশ্লিষ্ট বিভিন্ন ক্ষেত্রের প্রতিনিধি ও সাধারণ মানুষ উপস্থিত থাকবেন।
CG/BD/SB
(Visitor Counter : 77
প্রধানমন্ত্রীরদপ্তর
নেদারল্যান্ড-এর প্রধানমন্ত্রীর সঙ্গে প্রধানমন্ত্রীর বৈঠক
নয়াদিল্লি, ১০ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী নতুন দিল্লিতে ১০ সেপ্টেম্বর ২০২৩এ জি২০ শীর্ষ সম্মেলনের ফাঁকে নেদারল্যান্ড-এর প্রধানমন্ত্রী শ্রী মার্ক রুটি-র সঙ্গে দ্বিপাক্ষিক বৈঠক করলেন।
প্রধানমন্ত্রী রুটি ভারতের জি২০ সভাপতিত্ব এবং শীর্ষ সম্মেলনের সাফল্যের জন্য প্রধানমন্ত্রীকে অভিনন্দন জানান। তিনি চন্দ্রযান অভিযানের সাফল্যের জন্যেও ভারতকে অভিনন্দন জানান এবং আদিত্য অভিযানের জন্য শুভেচ্ছা জানান।
দুই নেতাই বাণিজ্য ও লগ্নী, প্রতিরক্ষা ও নিরাপত্তা, স্বচ্ছ শক্তি ও গ্রীন হাইড্রোজেন, সেমি কন্ডাক্টর, সাইবার ও ডিজিটাল প্রযুক্তি সহ বিভিন্ন বিষয়ে দ্বিপাক্ষিক অংশীদারিত্ব আরও জোরালো করার পন্থা নিয়ে আলোচনা করেন।
পারস্পরিক স্বার্থ বিজড়িত আঞ্চলিক এবং আন্তর্জাতিক বিষয় নিয়েও আলোচনা হয়।
AC/AP/NS
(